b'\n_START_ARTICLE_\nWerfen\n_START_SECTION_\nMaantiede\n_START_PARAGRAPH_\nWerfen sijaitsee historiallisen Pongaun alueen luoteisosassa, Tennen-vuoriston ja Berchtesgadenin Alppien etel\xc3\xa4reunassa. Kaupunki on rakentunut Salzach-joen laaksoon, noin 40 kilometri\xc3\xa4 etel\xc3\xa4\xc3\xa4n Salzburgin kaupungista. Salzburg-Tiroli -rautatie sek\xc3\xa4 Tauern Autobahn -moottoritie kulkevat rinnakkain joen kanssa.\n_START_SECTION_\nHistoria\n_START_PARAGRAPH_\nAsutuskeskus on yksi vanhimpia entisen Salzburgin arkkipiispan vaikutusalueelle kuuluneista kauppapaikoista. Hohenwerfenin linna, jonka etel\xc3\xa4puolella kyl\xc3\xa4 sijaitsee, rakennettiin 1075 arkkipiispa Gebhardin k\xc3\xa4skyst\xc3\xa4 keisari Henrik IV:n kanssa k\xc3\xa4ydyn Investituurariidan aikana. Toimiessaan paikallisen hallitsijan valtaistuimena, linnaan ja Werfeniin hy\xc3\xb6k\xc3\xa4ttiin Talonpoikaissodan aikana vuosina 1525\xe2\x80\x931526. Werfen oli my\xc3\xb6s protestanttikansalaisten maastakarkotuksen keskus vuonna 1731, arkkipiispa Leopold Anton von Firmianin hallintokaudella. Vuoden 1816 Wienin kongressin j\xc3\xa4lkeen Werfen p\xc3\xa4\xc3\xa4tyi muiden arkkipiispan haltuun kuuluneiden alueiden mukana It\xc3\xa4vallan keisarikunnan alaisuuteen.'